

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-05/19-01/2**

**URBROJ: 2198/31-02-19-2**

**U Gračacu, 9. travnja 2019. g.**

**ZAPISNIK**

14. sjednice Općinskog vijeća Općine Gračac održane 9. travnja 2019. g. s početkom u 16,30 sati u općinskoj vijećnici.

NAZOČNI: Tadija Šišić, Ružica Tulumović, Viktor Kupčak, Berislav Crepulja, Kata Brčina, Ivana Tomić, Momir Japundžić, Rade Dubajić, Slavica Miličić.

NENAZOČNI: Tomo Delač, Milorad Stanisavljević, Goran Đekić, Nebojša Rađenović

Pri prozivanju je nazočno 9 od 13 vijećnika, stoga postoji kvorum za pravovaljano održavanje sjednice.

OSTALI NAZOČNI: općinska načelnica Nataša Turbić sa zamjenikom Robertom Jukom, pročelnica Jedinstvenog upravnog odjela Općine Gračac Bojana Fumić te službenice Anka Šulentić, Svjetlana Valjin, Nikolina Benić, Nataša Tunjić; direktor „Gračac čistoća“ d.o.o. i „Gračac vodovod i odvodnja“ d.o.o. Marko Gale.

Predsjednik otvara aktualni sat u 16,35. Za riječ se javljaju vijećnice Ivana Tomić i Ružica Tulumović.

Ivana Tomić: Do kuda se došlo s realizacijom obnove zgrada, u kojoj je to fazi?

Ružica Tulumović- u prijedlogu rebalansa su neka kapitalna ulaganja u školu, o čemu se radi?

Načelnica odgovara vijećnici Tomić na pitanje vezano uz obnovu stambenih zgrada: riječ je o posebnom programu čije donošenje je Vlada zaključkom prihvatila u siječnju, to je poseban program kakav do sada nije postojao. 22. ožujka bila je delegacija iz Zagreba u terenskom posjetu Gračacu, predstavnici Ministarstva graditeljstva, Fonda za zaštitu okoliša, Instituta „Hrvoje Požar“, Ministarstva regionalnog razvoja, Središnjeg državnog ureda za obnovu i stambeno zbrinjavanje. Planirali su obići sve zgrade u Gračacu i neke u Srbu, no nakon već nekoliko zgrada u Gračacu vidjeli su dovoljno da bi se moglo dokazati da je u pitanju energetsko siromaštvo. Već ove godine 3 zgrade obnavljat će direktno Središnji državni ured za obnovu i stambeno zbrinjavanje, u tijeku je javni poziv, ostale zgrade su pilot-projekt, trebalo bi ih najmanje 10 ove godine ići u realizaciju; oni rade program, troškovnike, poseban je za ovu situaciju pa će se dio financirati i kroz Fond za zaštitu okoliša. Ljudi su samim smještajem u te zgrade diskriminirani, uskoro će program biti usvojen na sjednici Vlade pa ćemo imati sve podatke.

Odgovor vijećnici Ružici Tulumović: odlučili smo sa školom ući u projekt e- dnevnika, ravnateljica je rekla da je nekih 28 tisuća kuna potrebno za troškove Wi-Fi mreže u svrhu uvođenja sustava u škole u Gračacu i Srbu, roditelji jako dobro znaju koliko im to vrijedi.

Predsjednik zaključuje aktualni sat u 16, 41 h.

Predlaže dnevni red kao u pozivu:

**DNEVNI RED:**

1. Prijedlog I. Izmjene i dopune Proračuna Općine Gračac za 2019. godinu

2. Prijedlog Odluke o izmjeni i dopuni Odluke o izvršavanju Proračuna Općine

Gračac za 2019. godinu,

3. Prijedlog Izmjene i dopune Programa javnih potreba u kulturi i religiji Općine

Gračac za 2019. godinu

4. Prijedlog Izmjene i dopune Programa javnih potreba u sportu Općine Gračac za

2019. godinu

5. Prijedlog Izmjene i dopune Programa javnih potreba u školstvu, predškolskom

odgoju i obrazovanju za 2019. godinu

6. Prijedlog Izmjene i dopune Programa održavanja komunalne infrastrukture na

području Općine Gračac za 2019. godinu

7. Prijedlog Izmjene i dopune Programa građenja komunalne infrastrukture na

području Općine Gračac za 2019. godinu

8. Prijedlog Izmjene i dopune Programa utroška sredstava od prodaje obiteljske kuće

ili stana u državnom vlasništvu na području Općine Gračac u 2019.

9. Prijedlog Izmjene i dopune Programa utroška sredstava naknade za zadržavanje

nezakonito izgrađene zgrade u prostoru za 2019. godinu

10.Prijedlog Izmjene i dopune Programa utroška šumskog doprinosa za 2019. godinu

11.Prijedlog Izmjene i dopune Programa utroška sredstava od zakupa, prodaje,

prodaje izravnom pogodbom, privremenog korištenja i davanja na korištenje

izravnom pogodbom i naknade za promjenu namjene poljoprivrednog zemljišta u

vlasništvu Republike Hrvatske za 2019. g.

12.Prijedlog **Programa javnih potreba za obavljanje djelatnosti** **HGSS, Stanice Zadar**

**za 2019. godinu**

13.Prijedlog Odluke o osnivanju razvojne agencije Općine Gračac

14.Prijedlog Programa poticanja poduzetništva za 2019. godinu

15.Prijedlog Odluke o agrotehničkim mjerama, mjerama za uređivanje,

održavanje poljoprivrednih rudina i posebnih mjera zaštite od požara na

području Općine Gračac

16.Prijedlog Zaključka o usvajanju Izvješća o realizaciji Programa utroška sredstava

od prodaje obiteljske kuće ili stana u 2018. godini

17.Prijedlog Zaključka o usvajanju Izvješća o realizaciji Programa utroška sredstava

doprinosa za šume za 2018. godinu

18.Prijedlog Zaključka o usvajanju Izvješća o realizaciji Programa utroška sredstava

naknade za zadržavanje nezakonito izgrađene zgrade u prostoru za 2018. godinu

19.Prijedlog Zaključka o usvajanju Izvješća o realizaciji Programa utroška sredstava

od prodaje, zakupa, zakupa za ribnjake, prodaje i davanja na korištenje

poljoprivrednog zemljišta i naknade za promjenu namjene poljoprivrednog

zemljišta u vlasništvu Republike Hrvatske za 2018. godinu

20.Prijedlog Zaključka o usvajanju Izvješća o izvršenju Programa gradnje građevina

za gospodarenje komunalnim otpadom za Općinu Gračac za 2018. godinu

21.Prijedlog Zaključka (o usvajanju Izvješća o lokacijama i količinama odbačenog

otpada te troškovima uklanjanja odbačenog otpada na području Općine Gračac

za 2018. godinu)

22.Prijedlog Odluke o usvajanju izvješća o radu (općinske načelnice za 7-12. 2018)

23.Prijedlozi Odluka o dodjeli javnih priznanja

Prijedloga za izmjene i dopune nema, vijećnici s 9 ZA- jednoglasno (od ukupno 9 nazočnih vijećnika) usvajaju predloženi dnevni red koji glasi:

**DNEVNI RED:**

1. Prijedlog I. Izmjene i dopune Proračuna Općine Gračac za 2019. godinu

2. Prijedlog Odluke o izmjeni i dopuni Odluke o izvršavanju Proračuna Općine

Gračac za 2019. godinu,

3. Prijedlog Izmjene i dopune Programa javnih potreba u kulturi i religiji Općine

Gračac za 2019. godinu

4. Prijedlog Izmjene i dopune Programa javnih potreba u sportu Općine Gračac za

2019. godinu

5. Prijedlog Izmjene i dopune Programa javnih potreba u školstvu, predškolskom

odgoju i obrazovanju za 2019. godinu

6. Prijedlog Izmjene i dopune Programa održavanja komunalne infrastrukture na

području Općine Gračac za 2019. godinu

7. Prijedlog Izmjene i dopune Programa građenja komunalne infrastrukture na

području Općine Gračac za 2019. godinu

8. Prijedlog Izmjene i dopune Programa utroška sredstava od prodaje obiteljske kuće

ili stana u državnom vlasništvu na području Općine Gračac u 2019.

9. Prijedlog Izmjene i dopune Programa utroška sredstava naknade za zadržavanje

nezakonito izgrađene zgrade u prostoru za 2019. godinu

10.Prijedlog Izmjene i dopune Programa utroška šumskog doprinosa za 2019. godinu

11.Prijedlog Izmjene i dopune Programa utroška sredstava od zakupa, prodaje,

prodaje izravnom pogodbom, privremenog korištenja i davanja na korištenje

izravnom pogodbom i naknade za promjenu namjene poljoprivrednog zemljišta u

vlasništvu Republike Hrvatske za 2019. g.

12.Prijedlog **Programa javnih potreba za obavljanje djelatnosti** **HGSS, Stanice Zadar**

**za 2019. godinu**

13.Prijedlog Odluke o osnivanju razvojne agencije Općine Gračac

14.Prijedlog Programa poticanja poduzetništva za 2019. godinu

15.Prijedlog Odluke o agrotehničkim mjerama, mjerama za uređivanje,

održavanje poljoprivrednih rudina i posebnih mjera zaštite od požara na

području Općine Gračac

16.Prijedlog Zaključka o usvajanju Izvješća o realizaciji Programa utroška sredstava

od prodaje obiteljske kuće ili stana u 2018. godini

17.Prijedlog Zaključka o usvajanju Izvješća o realizaciji Programa utroška sredstava

doprinosa za šume za 2018. godinu

18.Prijedlog Zaključka o usvajanju Izvješća o realizaciji Programa utroška sredstava

naknade za zadržavanje nezakonito izgrađene zgrade u prostoru za 2018. godinu

19.Prijedlog Zaključka o usvajanju Izvješća o realizaciji Programa utroška sredstava

od prodaje, zakupa, zakupa za ribnjake, prodaje i davanja na korištenje

poljoprivrednog zemljišta i naknade za promjenu namjene poljoprivrednog

zemljišta u vlasništvu Republike Hrvatske za 2018. godinu

20.Prijedlog Zaključka o usvajanju Izvješća o izvršenju Programa gradnje građevina

za gospodarenje komunalnim otpadom za Općinu Gračac za 2018. godinu

21.Prijedlog Zaključka (o usvajanju Izvješća o lokacijama i količinama odbačenog

otpada te troškovima uklanjanja odbačenog otpada na području Općine Gračac

za 2018. godinu)

22.Prijedlog Odluke o usvajanju izvješća o radu (općinske načelnice za 7-12. 2018)

23.Prijedlozi Odluka o dodjeli javnih priznanja

Predsjednik poziva vijećnike da se izjasne o eventualnim primjedbama na zapisnik s prethodne, 13. sjednice Općinskog vijeća. Primjedbi nema te se stoga zapisnik smatra jednoglasno usvojenim.

**Ad/1** Prijedlog I. Izmjene i dopune Proračuna Općine Gračac za 2019. godinu. Uvodnu riječ daje načelnica kao predlagatelj, prvenstvene izmjene su u kapitalnim ulaganjima, jedna od većih stavki su sredstva od Fonda za zaštitu okoliša i energetsku učinkovitost za izgradnju reciklažnog dvorišta 3 milijuna i 790 tisuća kuna, rok provedbe je 12 mjeseci. Neke izmjene se odnose na projekte gdje je provedena nabava pa smo po usvojenim ponudama uštedjeli skoro 200 tisuća kuna. Npr. igralište vrtića, sada je sam završetak projekta od prošle godine. Kandidirali smo nekoliko cesta za presvlačenje asfaltom, izmjenom zakona o komunalnom gospodarstvu došlo je do izmjeni pojedinih stavki; okvirni sporazum za sanaciju gubitaka na vodovodu na 4 godine, naš sufinancirani dio je tu; po odobrenju, nabavi i provedbi projekata negdje će možda još biti smanjenja; svrstani smo i u brdsko-planinsko područje, tako da možemo i tu jedan projekt kandidirati. Nikolina Benić: što se tiče izbora za vijeće manjine uskladili smo se s odlukama Vlade RH; dobili smo Wi-fi, tu je 111 tisuća kuna; Centar za posjetitelje tu je i dalje, kao i nabava spremnika; kapitalne pomoći trgovačkim društvima, nogostupi, ceste, javna rasvjeta, izgradnja reciklažnog dvorišta od gotovo 4 milijuna kuna; u postupku smo prijave vanjske ovojnice knjižnice, završetak igrališta, programi javnih potreba, udruge, socijalne potrebe. Mijenjan je i dio kod proračunskih korisnika po njihovim prijedlozima, jedan dio po realizaciji. Predsjednik otvara raspravu. Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**I. Izmjene i dopune Proračuna Općine Gračac za 2019. godinu**

koje se prilažu i sastavni su dio ovog zapisnika.

**Ad/2** Prijedlog Odluke o izmjeni i dopuni Odluke o izvršavanju Proračuna Općine Gračac za 2019. godinu. Načelnica kao predlagatelj: radi se samo o izmjeni odredbe o ukupnom iznosu, sukladno usvojenom rebalansu. Predsjednik otvara raspravu. Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Odluku o izmjeni i dopuni**

**Odluke o izvršavanju Proračuna Općine Gračac za 2019. godinu**

koje se prilaže i sastavni je dio ovog zapisnika.

**Ad/3** Prijedlog Izmjene i dopune Programa javnih potreba u kulturi i religiji Općine Gračac za 2019. godinu. Anka Šulentić objašnjava u ime načelnice kao predlagatelja: postoje neke male izmjene, kao što je nabava publikacija i sanacija ovojnice. Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Izmjene i dopune**

**Programa javnih potreba u kulturi i religiji Općine Gračac za 2019. godinu**

koje se prilažu i sastavni su dio ovog zapisnika.

**Ad/4** Prijedlog Izmjene i dopune Programa javnih potreba u sportu Općine Gračac za

2019. godinu. Anka Šulentić objašnjava u ime načelnice kao predlagatelja: iznos za neke aktivnosti je smanjen za 5 tisuća kuna. Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Izmjene i dopune**

**Programa javnih potreba u sportu Općine Gračac za 2019. godinu**

koje se prilažu i sastavni su dio ovog zapisnika.

**Ad/5** Prijedlog Izmjene i dopune Programa javnih potreba u školstvu, predškolskom odgoju i obrazovanju za 2019. godinu. Anka Šulentić objašnjava u ime načelnice kao predlagatelja: promjene su kod dječjeg igrališta i nabava peleta te kod osnovne škole sufinanciranje uvođenja e- dnevnika. Načelnica- što se tiče igrališta, projekt trebamo provesti do kraja rujna, dio je već proveden, samo preostali dio kroz nekih mjesec dana, tu je i didaktika. Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Izmjene i dopune**

**Programa javnih potreba u u školstvu, predškolskom odgoju i obrazovanju**

**za 2019. godinu**

koje se prilažu i sastavni su dio ovog zapisnika.

**Ad/6** Prijedlog Izmjene i dopune Programa održavanja komunalne infrastrukture na području Općine Gračac za 2019. godinu. Ispred načelnice kao predlagatelja objašnjava Svjetlana Valjin: kako je već spomenuto novim zakonskim odredbama odlagalište se više ne financira iz komunalne naknade, taj dio izmijenjen, javne površine oplemenjujemo, stvaramo nova mjesta i komunalne građevine, čime se proširuje i potreba za održavanjem tih novih površina, uz postojeće. Načelnica- uređeno je kod mosta, Gradina, postavljene klupe; prošle godine se puno moralo kositi, za razliku od godine prije. Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Izmjene i dopune**

**Programa održavanja komunalne infrastrukture**

**na području Općine Gračac za 2019. godinu**

koje se prilažu i sastavni su dio ovog zapisnika.

**Ad/7** Prijedlog Izmjene i dopune Programa građenja komunalne infrastrukture na području Općine Gračac za 2019. godinu. Svjetlana Valjin: tu su neke male izmjene, građevine za gospodarenje komunalnim otpadom, to je, uz vodovode, najveći pritisak prema zakonodavcu za uređenje tih sektora, da se rade centri za gospodarenje otpadom, pretovarne stanice, izvješća i dr. Ovdje je sada reciklažno dvorište, projekt svlačionica na stadionu koje planiramo ostvariti putem Središnjeg državnog ureda za sport; ceste smo prijavili na nekoliko natječaja, još očekujemo rezultate, rušenje nekolicine objekata te dva projekta sanacije nogostupa. Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Izmjene i dopune**

**Programa građenja komunalne infrastrukture**

**na području Općine Gračac za 2019. godinu**

koje se prilažu i sastavni su dio ovog zapisnika.

**Ad/8** Prijedlog Izmjene i dopune Programa utroška sredstava od prodaje obiteljske kuće ili stana u državnom vlasništvu na području Općine Gračac u 2019. Svjetlana Valjin: samo u visini financiranja je izmjena. Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Izmjene i dopune**

Programa utroška sredstava od prodaje obiteljske kuće ili stana u državnom vlasništvu **na području Općine Gračac za 2019. godinu**

koje se prilažu i sastavni su dio ovog zapisnika.

Ad/9 Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2019. godinu. Svjetlana Valjin- ista dva kapitalna projekta kao i inicijalno samo s nešto manjim iznosom. Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Izmjene i dopune**

Programa utroška sredstava naknade za zadržavanje

nezakonito izgrađene zgrade u prostoru **za 2019. godinu**

koje se prilažu i sastavni su dio ovog zapisnika.

Ad/10 Prijedlog Izmjene i dopune Programa utroška šumskog doprinosa za 2019. godinu. Svjetlana Valjin: sukladno provedenoj nabavi mijenjaju se samo iznosi. Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Izmjene i dopune**

Programa utroška šumskog doprinosa **za 2019. godinu**

koje se prilažu i sastavni su dio ovog zapisnika.

Ad/11 Prijedlog Izmjene i dopune Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2019. g. Svjetlana Valjin: ukupni iznos isti samo raspodjela promijenjena- poljski putevi/ divlja odlagališta. Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Izmjene i dopune**

Programa utroška sredstava **od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2019. godinu**

koje se prilažu i sastavni su dio ovog zapisnika.

Ad/12 Prijedlog **Programa javnih potreba za obavljanje djelatnosti HGSS, Stanice Zadar za 2019. godinu. Bojana Fumić- program je potrebno donijeti sukladno odredbama Zakona o Hrvatskoj gorskoj službi spašavanja. Načelnica- kad je bila elementarna nepogoda, nosili su lijekove.** Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

Program **javnih potreba za obavljanje djelatnosti** **HGSS,**

**Stanice Zadar za 2019. godinu**

koji se prilaže i sastavni je dio ovog zapisnika.

**Ad/13** Prijedlog Odluke o osnivanju razvojne agencije Općine Gračac. Načelnica kao predlagatelj uputila je pisani amandman vezan uz naziv ustanove, koji je uručen vijećnicima prije sjednice, budući da sud dio naziva u odnosu na riječ „GALORA“ pri rezervaciji imena nije prihvatio, amandmanom se ista riječ izostavlja iz prijedloga te je on postaje sastavni dio prijedloga. Načelnica- već dugo razmatramo tu odluku kako olakšati educiranje mladih ljudi, vezano uz projekte, nekako su i Benkovac i ostali počeli s osnivanjem, imamo obnovljen dom Napredak, treba upravljati i njime, nije rješenje da to stoji, treba djelovati iz tog prostora. Kroz ove zadnje godine sve je više infrastrukturnih projekata, kulturnih i društvenih sadržaja, trebamo osnažiti osobu koja će u suradnji sa svima graditi projekte. Upravo smo vidjeli plan raspisivanja natječaja za ovu godinu, nije rješenje da samo mi to radimo. Bojana Fumić- objašnjava prijedlog odluke, naziv, i ostale bitne dijelove prijedloga, bit će proračunski korisnik. Načelnica- na regionalni razvoj smo se pozvali. Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Odluku o osnivanju razvojne agencije Općine Gračac**

koja se prilaže i sastavni je dio ovog zapisnika.

**Ad/14** Prijedlog Programa poticanja poduzetništva za 2019. godinu. Načelnica: jedan početni oblik poticanja poduzetništva na području naše općine, za razliku od programa poticanja poljoprivrede na koje ministarstvo daje suglasnost. Zamislili smo da bude otvoren do utroška, kroz nekoliko vrsta potpora, od onih novoosnovanim, potpora postojećim, novog zapošljavanja i samozapošljavanja, ulaganja u standarde kvalitete, majstorskih ispita, nabave opreme, što je i najveća stavka s razlogom, ali određene vrijednosti. Prvi dio ima ograničenja propisana EU pravilima, ako imate dodatnih sugestija za ubuduće, ako treba možemo to još raspraviti i za drugi put. Bojana Fumić- potpore se unose u registar pri Ministarstvu financija, planirali smo nakon raspisivanja da poziv bude otvoren do utroška na pojedinim stavkama odnosno najkasnije do pred kraj godine da se prijavitelji mogu pripremiti, a opet da se sve završi do kraja proračunske godine. Načelnica- možda bude i rebalans, preraspodjela. Za okućnice smo već imali u proračunu, to ćemo isto raspisati. Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Program poticanja razvoja poduzetništva za 2019. godinu**

koji se prilaže i sastavni je dio ovog zapisnika.

**Ad/15** Prijedlog Odluke o agrotehničkim mjerama, mjerama za uređivanje, održavanje poljoprivrednih rudina i posebnih mjera zaštite od požara na području Općine Gračac. Anka Šulentić: prema Zakonu o poljoprivrednom zemljištu mora vijeće donijeti agrotehničke mjere, jedna od mjera je i mjera zaštite od požara, općina je dužna nadzirati provođenje ovih mjera, putem poljoprivrednog redara. Rade Dubajić- prvi put čujem za to, što je to rudina? Anka Šulentić: to su npr. živice. Prijava za raspravu više nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Odluku o agrotehničkim mjerama, mjerama za uređivanje, održavanje poljoprivrednih rudina i posebnih mjera zaštite od požara**

**na području Općine Gračac**

koji se prilaže i sastavni je dio ovog zapisnika.

**Ad/16** Prijedlog Zaključka o usvajanju Izvješća o realizaciji Programa utroška sredstava od prodaje obiteljske kuće ili stana u 2018. godini. Svjetlana Valjin:  kraj ožujka je rok za izradu izvješća, ovo smo već u siječnju pripremili, tu je dijelom Dalmatinska Srb. Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Zaključak o usvajanju**

**Izvješća o realizaciji Programa utroška sredstava od prodaje obiteljske kuće ili stana u 2018. godini**

koji se prilaže i sastavni je dio ovog zapisnika.

**Ad/17** Prijedlog Zaključka o usvajanju Izvješća o realizaciji Programa utroška sredstava doprinosa za šume za 2018. godinu. Svjetlana Valjin: tu su dva kapitalna projekta- dio mrtvačnice i izgradnja pročistača za Nova naselja. Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Zaključak o usvajanju**

**Izvješća o realizaciji Programa utroška sredstava doprinosa za šume**

**za 2018. godinu**

koji se prilaže i sastavni je dio ovog zapisnika.

**Ad/18** Prijedlog Zaključka o usvajanju Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2018. godinu. Svjetlana Valjin: tu je bila projektna dokumentacija za reciklažno dvorište, mala razlika je bila na kraju godine, nismo uspjeli uprihoditi 7 tisuća kuna pa smo taj dio financirali od poreza. Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Zaključak o usvajanju**

**Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru**

**za 2018. godinu**

koji se prilaže i sastavni je dio ovog zapisnika.

**Ad/19** Prijedlog Zaključka o usvajanju Izvješća o realizaciji Programa utroška sredstava od prodaje, zakupa, zakupa za ribnjake, prodaje i davanja na korištenje poljoprivrednog zemljišta i naknade za promjenu namjene poljoprivrednog zemljišta u vlasništvu Republike Hrvatske za 2018. godinu. Svjetlana Valjin: utrošak je za nekoliko projekata: sanacija divljih odlagališta, poljskih puteva, poticanje mjera u poljoprivredi, nogostupi, ceste, ovaj dio što je više uprihodovan prenesen je u ovu godinu. Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Zaključak o usvajanju Izvješća o realizaciji**

**Programa utroška sredstava od prodaje, zakupa, zakupa za ribnjake, prodaje i davanja na korištenje poljoprivrednog zemljišta i naknade za promjenu namjene poljoprivrednog zemljišta u vlasništvu Republike Hrvatske za 2018. godinu**

koji se prilaže i sastavni je dio ovog zapisnika.

**Ad/20** Prijedlog Zaključka o usvajanju Izvješća o izvršenju Programa gradnje građevina za gospodarenje komunalnim otpadom za Općinu Gračac za 2018. godinu. Svjetlana Valjin: raskinut je ugovor za sufinanciranje Centra za gospodarenje otpadom, za odlagalište promijenjen način financiranja. Načelnica: s 31. 12. 2018. oni su zatvorili sva odlagališta, mi jedini imamo dozvolu do 2021. godine jer nam teče projekt, financirali smo elaborate i sada kažu trebamo odlagati u Obrovac, mi stvarno jedini u Zadarskoj županiji imamo važeću dozvolu, u Obrovac ne možemo odlagati u dok oni ne odobre. Slavica Miličić- a pretovarna stanica? Načelnica- ona ide dalje, Biljane Donje je regionalni centar, pretovarne stanice, sve 3, se moraju graditi normalno, jer osim Obrovca, Dikla i Paga sva su odlagališta zatvorena. Mi i dalje odlažemo, oni se drže toga da vozimo u Obrovac, no još nisu donijeli odluku da prihvaćaju, inspektorica je već bila, redovno i drugi put zbog toga. Bojana Fumić- zakon za zatvaranje neusklađenih odlagališta predviđa rok od 12 mjeseci nakon uspostave rada centara gospodarenje otpadom, a donijeli su odluku o zatvaranju, iako centar još nije uspostavljen. Načelnica- ja bih im pokazala dozvolu. Svjetlana Valjin- do sada je lokacijskom dozvolom planirano da se tijekom sanacije jednim dijelom odlaže, a sada će nas vjerovatno prisiliti da se samo zatvori, dok vidimo što će Ministarstvo i fond reći ići ćemo u tom smjeru. Pretovarna se normalno mora graditi, u reciklažno dvorište ići će korisni otpad iz odvojenih spremnika, zato se sve te građevine paralelno grade. Dinamika je relativno spora u odnosu na rokove zadane od strane Europske unije. Berislav Crepulja- iz kojih razloga je sporazum s Eko d.o.o. prekinut? Načelnica- bio je da svaka JLS mora u izgradnji centra sudjelovati određenim udjelom, no sama nabava je premašila sredstva, tako da su raskinuti ugovori i s nama i sa svima i vraćen nam je novac. Svjetlana Valjin- pretovarna će izgrađena stajati dok centar ne proradi. Slavica Miličić- da nam ne bi dovezli otpad u pretovarnu pa da tu ostane kad je takva zbrka. Načelnica- mi jedino možemo u Obrovac. Imamo puno divljih odlagališta divljih. Slavica Miličič- ja se bojim da ne ostane tu smeće. Tadija Šišić- to je jedan spremnik, nije to na otvorenom. Slavica Miličić- imamo Eko Velebit. Svjetlana Valjin: to su sve zatvoreni sustavi. Viktor Kupčak- prezentacija je bila ovdje, sve je zatvoreno. Svjetlana Valjin- bit će više neugodnih mirisa na reciklažnom. Slavica Miličić- kad su iz ribarnice vozili ribu užasno je smrdilo. Prijava za raspravu više nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Zaključak o usvajanju Izvješća o izvršenju Programa gradnje građevina za gospodarenje komunalnim otpadom za Općinu Gračac za 2018. godinu**

koji se prilaže i sastavni je dio ovog zapisnika.

**Ad/21** Prijedlog Zaključka (o usvajanju Izvješća o lokacijama i količinama odbačenog otpada te troškovima uklanjanja odbačenog otpada na području Općine Gračac za 2018. godinu) Svjetlana Valjin: imamo popis divljih odlagališta, nove lokacije, neki put je to naše lokalno stanovništvo, a nekad stranci. Nastojat ćemo ih što prije sanirati i otkloniti. Ljubović se stalno ponavlja, u šumi se ostavljaju televizori iako ima reciklažno dvorište. Formirali smo na stranici mapu vezanu uz odlaganje otpada. Može se prijaviti i anonimno. Nadamo se do jeseni da ćemo po projektu preko Fonda dobiti pa podijeliti i individualne i velike spremnike, bit će informativno- edukativne aktivnosti prilagođene djeci, starima, mladima. Momir Japundžić- imamo i mobilno reciklažno dvorište. Svjetlana Valjin: i imamo privremeno fiksno. Mobilno će ići po određenom rasporedu. Rade Dubajić- molim načelnicu i direktora Čistoće da odvoz otpada u Srb barem za srpanj i kolovoz ide svakih 7 dana. Također me zanima za prijavu, kako prijaviti, imam u blizini riječno korito, često tamo skupim plastiku, imam dvoje susjeda koji stalno bacaju? Svjetlana Valjin- prijavite komunalnom redaru. Prijava za raspravu više nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo izvješće o čemu donose

**Zaključak**

koji se prilaže i sastavni je dio ovog zapisnika.

**Ad/22** Prijedlog Odluke o usvajanju izvješća o radu (općinske načelnice za 7-12. 2018). Načelnica: većinu ovoga smo spomenuli, inače to može biti narativno izvješće, ali ovo je pisano; osim redovnih aktivnosti prvi put tu je isplata božićnica umirovljenicima, ove godine ćemo možda povećati cenzus, bile su pojedine manifestacije, još bih dodala najveći pritisak je bio na Središnji državni ured za obnovu i stambeno zbrinjavanje, Vladu RH i Ministarstvo regionalnog razvoja za ovaj program obnove zgrada, na kraju je u siječnu usvojen zaključak potreban da program ide. Prijava za raspravu nema. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Odluku o usvajanju izvješća o radu**

koja se prilaže i sastavni je dio ovog zapisnika.

**Ad/23** Prijedlozi Odluka o dodjeli javnih priznanja. Bojana Fumić objašnjava postupak dodjele javnih priznanja po javnom pozivu. Vijećnicima su upućeni pisani prijedlozi za dodjelu 1 godišnje nagrade te 3 zahvalnice: Za „Godišnju nagradu Općine Gračac“ u 2019. godini predložen je Hrvatski Crveni križ- Općinsko društvo Crvenog križa Gračac, a za 3 „Zahvalnice Općine Gračac“ u 2019. godini predložene su medicinske sestre Kata Brčina i Lucija Vuleta iz Gračaca te Udruga za promicanje kvalitete življenja ličkog kraja „VILIN DOL“ iz Gračaca. Načelnica čita prijedloge i obrazloženja. Prijava za raspravu nije bilo. Pristupa se glasovanju za svako o 4 predložena priznanja:

1. Za „Godišnja nagradu Općine Gračac“ u 2019. godini predložen je Hrvatski Crveni križ- Općinsko društvo Crvenog križa Gračac. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Odluku o dodjeli javnog priznanja**

**Godišnje nagrade Općine Gračac**

**u 2019. godini**

koja se prilaže i sastavni je dio ovog zapisnika.

2. Za „Zahvalnicu Općine Gračac“ u 2019. godini prijedlog dodjele Kati Brčina. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Odluku o dodjeli javnog priznanja**

**Zahvalnica Općine Gračac**

**u 2019. godini**

koja se prilaže i sastavni je dio ovog zapisnika.

3. Za „Zahvalnicu Općine Gračac“ u 2019. godini prijedlog dodjele Luciji Vuleta. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Odluku o dodjeli javnog priznanja**

**Zahvalnica Općine Gračac**

**u 2019. godini**

koja se prilaže i sastavni je dio ovog zapisnika.

4. Za „Zahvalnicu Općine Gračac“ u 2019. godini prijedlog dodjele Udruzi za promicanje kvalitete življenja ličkog kraja „VILIN DOL“ iz Gračaca. Vijećnici s 9 ZA- jednoglasno (od ukupno 9 nazočnih vijećnika) usvajaju predloženo te donose

**Odluku o dodjeli javnog priznanja**

**Zahvalnica Općine Gračac**

**u 2019. godini**

koja se prilaže i sastavni je dio ovog zapisnika.

Predsjednik zahvaljuje vijećnicima na radu te zaključuje sjednicu u 18, 15 h.

**ZAPISNIČAR: PREDSJEDNIK:**

**Bojana Fumić, mag. iur. Tadija Šišić, dipl. iur.**